কমলা লেবু

কমলা লেবু বা ম্যান্ডারিন কমলা ছোট সাইট্রাস জাতীয় গাছের রসালো ফল। কমলা গাছের বৈজ্ঞানিক নাম Citrus reticulata (সাইট্রাস রেটিকুলাটা) । এটি রুটেসি পরিবারের সাইট্রাস গোত্রের। এটি কমলার স্বতন্ত্র প্রজাতিগুলোর একটি সদস্য হিসাবে বিবেচিত। কমলা একটি জনপ্রিয় ফল। এটি সাধারণত সরাসরি খাওয়া হয় বা ফ্রুট সালাদে ব্যবহৃত হয়। ট্যাঞ্জারিন হল কমলা রঙের সাইট্রাস জাতীয় ফলের একটি গুচ্ছ, যা ম্যান্ডারিন অরেঞ্জ বা কমলালেবুর কিছু সংকর ও অল্পকিছু পমেলোর সমন্বয়ে গঠিত। ম্যান্ডারিন সাধারণ গোলাকার কমলার (যেগুলো ম্যান্ডারিন-পমেলো এর সংকর) মতো নয়; এগুলো ছোট ও কমলাকার হয়। এর স্বাদ কম টক এবং বেশি মিষ্টি ও কড়া বলে বিবেচিত হয়। পাকা কমলা শক্ত থেকে সামান্য নরম, এর আকারের জন্য কিছুটা ভারি ও পাথুরে আবরণের খোসাযুক্ত হয়। খোসাটি চিকন,আলগা ও অল্প সাদা মেসোকার্পযুক্ত হয়। তাই সহজেই খোসা ছাড়ানো ও কয়েকটি কোয়ায় আলাদা করা যায়। হাইব্রিড জাত গুলোতে এই বৈশিষ্ট্যগুলো একটু কম মাত্রায় থাকে।কমলালেবু নরম আর ঠাণ্ডায় এরা সহজেই নষ্ট হয়।প্রায় গ্রীষ্মমণ্ডলীয় ও গ্রীষ্মমণ্ডলীয় অঞ্চলে এটি উৎপাদন করা যায়। জেনেটিক গবেষণায় অনুযায়ী, কমলালেবু প্রকৃত সাইট্রাস প্রজাতিগুলোর মধ্যে একটি ছিল; প্রজনন বা প্রাকৃতিক সংকরায়ণের কারণে এটি অনেক হাইব্রিড সাইট্রাস জাতের পূর্বপুরুষ হয়ে উঠেছে। সিট্রন এবং পোমেলোর মতো এটিও বাণিজ্যিকভাবে সর্বাধিক গুরুত্বপূর্ণ হাইব্রিড জাতের কমলা লেবুর (যেমন মিষ্টি এবং টক কমলা, জাম্বুরা এবং অনেক জাতের লেবু এবং বাতাবিলেবু) একটি পূর্বপুরুষ । কমলালেবুকে অন্যান্য সাইট্রাস প্রজাতিগুলোর (যেমন মরুভূমির লেবুগাছ ও কুমকোয়াট) সাথেও সংকরায়ণ করা হয়েছে। যদিও আদি কমলার জাতটি বেশি টক ছিল, পোমেলোর সাথে সংকরায়ণের ফলে প্রাপ্ত সবচেয়ে বাণিজ্যিক কমলার জাতগুলো অনেক মিষ্টি হয়ে থাকে। সাইট্রাস রেটিকুলাটা নামটি লাতিন ভাষা থেকে এসেছে, যেখানে রেটিকুলাটা কথাটির অর্থ "জালযুক্ত"। ম্যান্ডারিন কমলা নামটি আবার এসেছে সুইডিশ ফল মান্ডারিন আপেলসিন (যার অর্থ চীনা আপেল)-এর নাম থেকে, আঠারো শতকে এটি প্রথম প্রত্যায়িত হয়। ম্যান্ডারাইন শব্দটি এই ফলের ফরাসি নাম থেকে প্রাপ্ত। যদিও ম্যান্ডারিন উপাধিটি ব্যবহারের প্রকৃত কারণ স্পষ্ট নয়। তবে এটি ম্যান্ডারিনের বিশিষ্টজনদের পরিহিত কিছু হলুদ বর্ণের পোশাকের সাথে সম্পর্কিত হতে পারে। সাইট্রাস রেটিকুলাটা বা কমলালেবু একটি মাঝারি আকারের গাছ,যা উচ্চতায় ৭.৬ মিটার (২৫ ফু) হয়ে থাকে। গাছটির কাণ্ড এবং প্রধান শাখাগুলোতে কাঁটা থাকে। পাতা চকচকে, সবুজ আর অবশ্যই ছোট। পত্রবৃন্তগুলো ছোট, প্রায় ডানা বিহীন বা সামান্য ডানা যুক্ত। ফুলগুলো এককভাবে বা ছোট ছোট গুচ্ছে পত্রকক্ষে জন্মায়। সাইট্রাস জাতীয় গাছে সাধারণত স্ব-পরাগায়ণশীল (একই ফুলের মধ্যে পরাগ স্থানান্তর করতে কেবল একটি মৌমাছির প্রয়োজন হয়) অথবা পার্থেনোকার্পিক (পরাগায়ণের প্রয়োজন হয় না বলে বীজবিহীন হয়, যেমন স্যাটসুমা ) হয়। একটি পরিপক্ব কমলালেবু গাছ ৭৯ কিলোগ্রাম (১৭৫ পা) পর্যন্ত ফল দিতে পারে। কমলা লেবুগুলো ছোট এবং আকারে ৪০–৮০ মিলিমিটার (১.৬–৩.১ ইঞ্চি) হয় । এগুলোর রঙ কমলা, হলুদাভ-কমলা বা লালচে-কমলা। খোসা চিকন এবং সহজেই ছাড়ানো যায়। অন্যান্য সাইট্রাস ফলের তুলনায় কমলা লেবুর একটি গুরুত্বপূর্ণ সুবিধা হল এর খোসা সহজেই ছাড়ানো যায়। অন্যান্য সাইট্রাস ফলের মতোই এটির এন্ডোকার্প (অন্তঃস্থ শাঁস )কে কয়েক অংশে পৃথক করা হয়;এ ক্ষেত্রে কমলা লেবু প্রচুর পরিমাণে লম্বা কোষ নিয়ে গঠিত হয়। এই ফলগুলি বীজবিহীন হতে পারে বা তাতে অল্প সংখ্যক বীজ থাকতে পারে। কমলা লেবু স্বাদে মিষ্টি এবং পুরো খাওয়া যায় বা চেপে রস বের করে খাওয়া যায়। ২০১৯ সালে,কমলা লেবুর বৈশ্বিক উৎপাদন (ট্যাঞ্জারিন, ম্যান্ডারিন, ক্লিমেনটাইন, স্যাটসুমাস কমলা একত্রে; FAOSTAT এর প্রতিবেদন অনুযায়ী ) ছিল ৩৫.৪ মিলিয়ন টন, বৈশ্বিক মোট পরিমাণের (টেবিল) ৫৬% উৎপাদন করে শীর্ষে ছিল চীন । ২০১৯ সালে স্পেন, তুরস্ক, মরক্কো এবং মিশর প্রত্যেক দেশেই এক মিলিয়ন টনেরও বেশি করে কমলা লেবু উৎপাদিত হয়েছে। কমলা লেবু সাধারণত খোসা ছাড়িয়ে তাজা অবস্থায় খাওয়া হয় বা সালাদ, ডেজার্ট ও প্রধান পদ হিসেবে খাবারে ব্যবহৃত হয়। তাজা কমলা লেবুর রস এবং হিমায়িত কমলা লেবুর রস যুক্তরাষ্ট্রে সাধারণত প্রায়শই পাওয়া যায়। প্রতিটি কোয়ায় (কার্পেল) বীজের সংখ্যার অনেক পার্থক্য দেখা যায়। তাজা ছোলা, পুরো বা খোসার বাহিরের অংশ চেঁছে ব্যবহার করা হয় অথবা চেনপি (চীনা রান্নায় ব্যবহৃত একধরনের সিজনিং) হিসেবে শুকিয়ে ব্যবহার করা হয়। এটি রান্না, বেকিং, পানীয় বা ক্যান্ডির জন্য মশলা হিসাবে ব্যবহার করা যেতে পারে। তাজা খোসা থেকে প্রাপ্ত প্রয়োজনীয় তেল ক্যান্ডি, জেলটিন, আইসক্রিম, চ্যুইং গাম এবং বেকারি সামগ্রীতে ফ্লেভার যোগ করতে ব্যবহৃত হয়। এটি লিকারে স্বাদ যোগ করতেও ব্যবহৃত হয়। চাইনিজ রান্নায়, কমলা লেবুর খোসা বা চেনপি, মিষ্টি খাবার এবং সসে স্বাদ যুক্ত করতে ব্যবহার করা হয়।[তথ্যসূত্র প্রয়োজন] বোতলজাত করার আগে কমলা লেবুগুলোর কোয়া থেকে সাদা আঁশ সরাতে খোসা ছাড়িয়ে নিয়ে বোতলজাত করা হয়; অন্যথায়, সেগুলো তেঁতো হয়ে যায়। কোয়াগুলোর খোসা ছাড়াতে একটি রাসায়নিক প্রক্রিয়া ব্যবহার করা হয়। প্রথমে, কোয়াগুলোর আবরণকে আলগা করতে গরম পানিতে স্নান করানো হয়; তারপরে সেগুলোকে একটি লেই দ্রবণে স্নান করানো হয়; যা আলবেডো এবং আবরণগুলোর সার সংগ্রহ করে। অবশেষে, কোয়াগুলো বেশ কয়েকবার পানি দিয়ে ধুয়ে ফেলা হয়। কমলার কোয়াগুলো একেবারে সঠিকভাবে প্রস্তুত হয়ে গেলে, কমলা লেবুগুলো যাতে ব্যাকটেরিয়ার আক্রমণে নষ্ট না হয় তাই সেগুলোকে তাপ প্রক্রিয়াকরণের মধ্যে দিয়ে নেয়া হয়। কমলা লেবুগুলো তারপর বায়ুনিরোধী পাত্রে সিল করে প্যাক করা হয়। এতে এসকরবিক অ্যাসিডও যুক্ত করা হতে পারে। ঐতিহ্যবাহী চীনা ঔষধে,এই ফলের শুকনো খোসা ছী (Ch'i) নিয়ন্ত্রণে এবং হজম শক্তি বৃদ্ধিতে ব্যবহৃত হয়। একটি কমলালেবুতে ৮৫% পানি, ১৩% কার্বোহাইড্রেট, এবং সামান্য পরিমাণে চর্বি এবং প্রোটিন (টেবিল) থাকে। মাইক্রোনিউট্রিয়েন্টগুলির মধ্যে, কেবলমাত্র ভিটামিন সি প্রসঙ্গত ১০০ গ্রাম পরিবেশনে উল্লেখযোগ্য পরিমাণে ( দৈনিক প্রয়োজনীয়তার ৩২%) থাকে, অন্যান্য সব পুষ্টি উপাদান কম পরিমাণে থাকে। চীনা নববর্ষের সময়, কমলা লেবু/ট্যাঞ্জারিন/সাতসুমা কে প্রাচুর্য এবং সৌভাগ্য প্রথাগত প্রতীক বিবেচনা করা হয়। দুই সপ্তাহব্যাপী উদযাপনের সময় এগুলি প্রায়শই সাজসজ্জার বস্তু হিসাবে প্রদর্শিত হয় এবং বন্ধু, আত্মীয়স্বজন ও ব্যবসায়িক সহযোগীদের উপহার হিসাবে দেয়া হয়।[তথ্যসূত্র প্রয়োজন] বিশেষত জাপান থেকে আসা কমলা লেবু হল কানাডা, মার্কিন যুক্তরাষ্ট্র, যুক্তরাজ্য এবং রাশিয়ার ক্রিসমাসের একটি ঐতিহ্য।[তথ্যসূত্র প্রয়োজন] কানাডা এবং মার্কিন যুক্তরাষ্ট্রে এগুলি সাধারণত ৫ বা ১০ পাউন্ডের বাক্সে ক্রয় করা হয়, এবং এককভাবে নরম সবুজ কাগজে মুড়িয়ে ক্রিসমাস স্টকিংসেও দেওয়া হয়। ১৮৮০ এর দশক থেকে যখন মার্কিন যুক্তরাষ্ট্রে জাপানি অভিবাসীরা তাদের পরিবারের কাছ থেকে নতুন বছরের জন্য উপহার হিসাবে জাপানি কমলা লেবু পাওয়া শুরু করে তখন থেকে এই প্রথাটি চলে আসছে। ঐতিহ্যটি অ-জাপানি জনগোষ্ঠীর মধ্যে এবং সারা দেশের পূর্ব দিকে দ্রুত ছড়িয়ে পড়ে; প্রতি নভেম্বরে শস্য কাটার মৌসুমে, "কমলাগুলি ট্রেনে দ্রুত লোড করা হত এবং পরে রেলপথে পূর্ব দিকে প্রেরণ করা হত। 'অরেঞ্জ ট্রেনস' ― কমলা রঙ করা বগির ট্রেনগুলো জাপান থেকে ছুটির দিনের জন্য আবার কমলা লেবুর অপ্রতিরোধ্যভাবে ফিরে আসার কথা পথে সবাইকে জানিয়ে দিত। অনেকের কাছেই জাপানি মান্ডারিন কমলা লেবুর আগমন ছিল ছুটির মৌসুমের প্রকৃতভাবে শুরুর হওয়ার ইঙ্গিত।" এই জাপানি ঐতিহ্যটি ইউরোপীয় ঐতিহ্যের সাথে একীভূত হয়ে ক্রিসমাস স্টকিংসের সাথে সম্পর্কিত হয়ে যায়। বলা হয় যে, সেন্ট নিকোলাস তিনজন দরিদ্র মেয়ের স্টকিংসে সোনার মুদ্রা রেখেছিলেন যাতে তারা বিবাহ করার সামর্থ্য অর্জন করে। কখনও কখনও গল্পটি সোনার ব্যাগের পরিবর্তে সোনার বল দিয়ে বলা হয়, আর তখন কমলালেবুগুলো এই সোনার বলগুলির জন্য প্রতীকী হয়ে দাঁড়ায় আর কানাডায় এটি সোনালি ফয়েলে মোড়ানো চকোলেট মুদ্রার সাথে ক্রিসমাস স্টকিংসে দেয়া হয় । ১৯ শতকের গোড়ার দিকে মার্কিন যুক্তরাষ্ট্রে সাতসুমাও উৎপাদিত হত, তবে জাপান একটি বড় সরবরাহকারী হিসেবে রয়ে গিয়েছিল। দ্বিতীয় বিশ্বযুদ্ধের সময় জাপানের সাথে শত্রুতার কারণে এই জাপানি কমলালেবুর মার্কিন আমদানি স্থগিত করা হয়েছিল। যুদ্ধ শেষ হওয়ার পরে রফতানির জন্য অনুমোদিত প্রথম জাপানি পণ্যগুলোর মধ্যে এগুলো ছিল অন্যতম, অবশিষ্ট শত্রুতার কারণে এই কমলালেবুগুলোকে "ম্যান্ডারিন" কমলা হিসাবে পুনরায় ব্র্যান্ডিং করা হয়। পোর্ট অফ জাপান থেকে ভ্যাঙ্কুভার, ব্রিটিশ কলাম্বিয়া (কানাডা)-এর সমুদ্রবন্দরে কমলা লেবুর প্রথম ব্যাচের সরবরাহটিকে, স্যান্টা ক্লজ এবং জাপানি নর্তকীদের―ঐতিহ্যগত কিমোনো পরা তরুণীদের― সম্মিলনে একটি উৎসবের সঙ্গে অভিবাদন জানানো হয়। ঐতিহাসিকভাবে, উত্তর আমেরিকায় ক্রিসমাস ফল হিসেবে বিক্রি হওয়া বেশিরভাগ অংশ ছিল ড্যানচিস জাতের কমলা লেবু, তবে এখন প্রায়শই এটি হাইব্রিড হয়ে থাকে। কানাডিয়ান সাহিত্যে, বিশেষত মন্ট্রিল নিয়ে গ্যাব্রিয়েল রয়ের উপন্যাস, দ্য টিন ফ্লুটে , দরিদ্র লাকাসে পরিবারের মৃতপ্রায় পুত্রের জন্য মান্ডারিন কমলালেবুকে বিলাসিতার স্পর্শ হিসাবে চিত্রায়িত করা হয়, যার পরিপ্রেক্ষিতে উপন্যাসটির কাহিনী বুনন করা হয়েছিল।[তথ্যসূত্র প্রয়োজন] সিনক্লেয়ার রসের ১৯৪২ সালের উপন্যাস, এস ফর মি অ্যান্ড মাই হাউস এবং তাঁর ১৯৩৯ সালের ছোট গল্প কর্নেট অ্যাট নাইট এ ম্যান্ডারিন কমলালেবুর কথা উল্লেখ রয়েছে। কমলা লেবু আদি সাইট্রাসের মূল ট্যাক্সার মধ্য থেকে একটি এবং এটি পূর্ব এশিয়ার দক্ষিণ চীন এবং জাপান ও দক্ষিণ-পূর্ব এশিয়ার ভিয়েতনাম সহ বিভিন্ন অঞ্চলে বিকশিত হয়েছিল বলে মনে করা হয়। উত্তর এবং দক্ষিণ ন্যানলিং পর্বতমালায় কমপক্ষে দু'বার কমলালেবু চাষ করা হয়েছে বলে মনে হয়। এখনও সেখানে বুনো কমলা লেবু পাওয়া যায়,পাশাপাশি ডওক্সিয়ান মান্ডারাইনস (কখনও কখনও এই প্রজাতির নাম সিট্রাস ডওসিয়ানেন্সিস ও বলা হয় ) ও ঐতিহ্যগতভাবে 'মংশান ওয়াইল্ড মান্ডারিনস' নামে পরিচিত গোত্রের― মঙ্গশান অঞ্চলের বুনো মান্ডারিন-জাতীয় ফলের জেনেরিক গ্রুপিং যাতে সত্যিকারের মান্ডারিন এবং জিনগতভাবে-স্বতন্ত্র ও কেবল দূর-সম্পর্কিত মংশনায়গান উভয়ই অন্তর্ভুক্ত― কিছু সদস্যও পাওয়া যায়। বুনো কমলা লেবুগুলো সহজাত কমলা লেবুতে পাওয়া ইনট্রোগ্রেসড পোমেলো (সি.ম্যাক্সিমা ) ডিএনএ থেকে আলাদা বলে প্রমাণিত হয়েছিল। তবে এটিতে ইছাং পেপেদা থেকে স্বল্প পরিমাণে (~ ১.৮%) ইনট্রোগ্রেশন ঘটেছে, যা একই অঞ্চলের বন্য পরিবেশে বেড়ে ওঠে। ন্যানলিং পর্বতমালা কমলা লেবুর উত্তর এবং দক্ষিণী জেনেটিক গুচ্ছগুলোরও আবাস যেগুলোতে অনুরূপ বন্য জাতগুলোর তুলনায় ফলের মধ্যে একই পরিমাণে শর্করা রয়েছে তবে প্রশংসনীয়ভাবে (কিছু কিছু ক্ষেত্রে প্রায় ৯০ ভাগে) সাইট্রিক অ্যাসিডের নিম্ন পরিমাণ রয়েছে। এই গুচ্ছগুলোতে পোমেলো ইনট্রোগ্রেশনের বিভিন্ন নমুনা দেখা যায়, এদের সংখ্যার আলাদা আলাদা ইতিহাস রয়েছে এবং উত্তর ও দক্ষিণ দুটি চাষকৃত স্বতন্ত্র বন্য কমলা লেবুর জাতের সাথে সর্বাধিক ঘনিষ্ঠভাবে জড়িত থাকার দিকে ইঙ্গিত পাওয়া যায়। চাষ করা সমস্ত পরীক্ষিত জাতগুলোকে এই দুটি জেনেটিক গুচ্ছের মধ্যে অন্তর্ভুক্ত হিসেবে পাওয়া গিয়েছিল। তাতে উত্তরাঞ্চলীয় চাষের বিভিন্ন জাত যেমন নানফেংগিমিজু, কিশু এবং সাতসুমার মতো বিভিন্ন প্রজাতি থেকে প্রাপ্ত বড়, লাল রঙের ফল উৎপাদিত হয়েছে; আর উইলোলিফ, ড্যান্সি, সুনকি, ক্লিওপেট্রা, কিং, পঙ্কন, এবং অন্যান্য ছোট, হলুদাভ-ফল দক্ষিণাঞ্চলীয় গুচ্ছ থেকে পাওয়া গেছে। তানাকা শ্রেণিবিন্যাস পদ্ধতি উইলোলিফ ম্যান্ডারিন(সি. ডেলিসিওসা),সাতসুমা(সি. ঊনশিউ),ট্যাঞ্জারিন(সি. ট্যাঞ্জেরিনা) এর মতো স্বতন্ত্র নাম দিয়ে অসংখ্য প্রজাতির মধ্যে দেশী কমলা লেবু এবং অনুরূপ ফলকে আলাদা করেছে। সুইগংল সিস্টেমের অধীনে, এগুলি একটি প্রজাতির বা সাইট্রাস রেটিকুলা এর বিভিন্ন জাত হিসাবে বিবেচিত হয়। হডসন তাদের বিভিন্ন উপগোষ্ঠী হিসাবে উপস্থাপন করেন: সাধারণ সাতসুমা (সি. রেটিকুলাটা), কিং (সি. নোবিলিস), ভূমধ্যসাগরীয় (উইলোলিফ), ছোট ফলের (সি ইন্ডিকা, সি. টাচিবানা এবং সি. রেশনি), এবং বিভিন্ন ম্যান্ডারিন হাইব্রিড। জেনেটিক বিশ্লেষণ, কমলা লেবুগুলোর মধ্যে বেশিরভাগ বৈচিত্র্য সংকরায়নে কারণে হওয়ার ফলে কমলা লেবুর একটি একক প্রজাতির প্রতিনিধিত্বকারী হওয়ার সাথে সামঞ্জস্যপূর্ণ। টাচিবানা কমলা সহ জিনগতভাবে খাঁটি কিছু সংখ্যক জাত রয়েছে, তালোন সেগুলো পৃথক উপ্রজাতি,সিট্রাস রেটিকুলাট টাচীবানা হিসাবে শ্রেণিবদ্ধ করার জন্য যথেষ্ট বিভক্ত হওয়ার বিষয়টি নির্ণয় করেছিলেন এবং ওয়াং খুজে পেয়েছিলেন যে এগুলো বিভক্ত হওয়ার আগে বন্য ম্যান্ডারিন বংশের শাখা থেকে দুটি চাষকৃত গুচ্ছকে জন্ম দিয়েছিল। সান চু শা মান্ডারিন এবং নানফেংমিজু এর মতো অন্য জাতগুলোর প্রাথমিক জিনগত বৈশিষ্ট্য চিত্রায়ন অনুসারে সেগুলো খাঁটি বলে প্রমাণিত হয়েছিল, তবে ওয়াং শনাক্ত করেছিলেন যে সমস্ত পরীক্ষিত মান্ডারিনে কেবল দৃশ্যমান ইঞ্চাং পেপেদা ইনট্রোগ্রেশনই পাওয়া যায়নি বরং চাষকৃত ম্যান্ডারিনের স্বতন্ত্র পোমেলো ডিএনএ(DNA)ও পাওয়া গিয়েছে। প্রাথমিক সংকরায়নের পরে, সীমিত পোমেলোর অংশের সাথে মান্ডারিন উৎপাদন করার জন্য প্রাথমিক মান্ডারিন-পোমেলো হাইব্রিডগুলি ব্যাকক্রসিংয়ের মাধ্যমে চাষ করা হত, যা উত্তর ও দক্ষিণের চাষের মধ্যে পার্থক্য করে দেয়। সুনকি ও ক্লিওপেট্রা ম্যান্ডারিন সহ একটি 'অম্লীয়' গুচ্ছ রয়েছে যাকে তেমনই পূর্বে খাঁটি বলে মনে করা হত তবে যেহেতু এতে ইনট্রোগ্রেসড পোমেলো ডিএনএ এর ক্ষুদ্র অংশ রয়েছে তাই তা এত তিক্ত যে তা ভোজ্য নয়, তবে এটি মূলত কলম হিসাবে এবং রসের জন্য উৎপাদন করার জন্য ব্যবহৃত হয়। কিছু ট্যাঞ্জারিন, সাতসুমা এবং কিং ম্যান্ডারিন সহ কমলা লেবুর আরও একটি গুচ্ছে, পোমেলোর বড় অবদান দেখা যায় এবং সীমিত-পোমেলো সংকরগুলিকে মিষ্টি কমলা বা পোমেলোর সাথে আবারও ক্রসিং করা হয়, এবং একইভাবে কিছু ক্ষেত্রে ব্যাকক্রসিং করে, পোমেলো ইনট্রোগ্রেশনের মাঝারি থেকে উচ্চ স্তরবিশিষ্ট জাত চাষ করা হয়। এভাবে হাইব্রিড কমলা লেবুগুলি ক্লিমেনটাইন, মিষ্টি এবং টক কমলা এবং জাম্বুরার সাথে পোমেলোর অবদানের ধারাবাহিকতায় মধ্যে দিয়ে যায়। কমলা লেবুগুলো এবং তাদের সংকর জাতগুলো বিভিন্ন নামে বিক্রি করা হয়। ওলিট্রাট এট ইত্যাদির জিনোম ভিত্তিক প্রজাতির শ্রেণিবিন্যাসে কেবল খাঁটি মান্ডারিনই সি. রেটিকুলাটার অধীনে পড়ে, যখন পোমেলোর মিশ্রণ বেশি পরিমাণে পাওয়া যায় তখন তাদের সি .আওরেন্টিয়ামের জাত হিসাবে শ্রেণীবদ্ধ করা হয়। মংশন বুনো ম্যান্ডারিনস (কেবল অল্পকিছু, অন্যগুলো জিনগতভাবে-স্বতন্ত্র মঙ্গশনেগান) ডাওক্সিয়ান ম্যান্ডারাইন তাছিবানা সুয়ানপাঙ্গান (প্রজাতির নামগুলি তনাকা পদ্ধতি থেকে এসেছে। সাম্প্রতিক জিনোমিক বিশ্লেষণগুলি সেগুলির সবগুলিকে সিট্রাস রেটিকুলাটা তে অন্তর্ভুক্ত করে। ) সুন চ শা নানফেংমিজু - চীনের অন্যতম বহুল পরিমাণে চাষযোগ্য জাত। ক্লিওপেট্রা ম্যান্ডারিন, অ্যাসিডিক কমলা লেবু যাতে খুব কম পরিমাণে পোমেলো ইন্ট্রোগ্রেশন হয়েছে। Sunki, অম্লীয় কমলা লেবু যাতে খুব অল্প পরিমাণে পোমেলো ইন্ট্রোগ্রেসন হয়েছে। ট্যাঞ্জারিনস (সিট্রাস ট্যানজারিনা ) হল একটি পৃথক পৃথক কমলা লেবুর হাইব্রিডের জন্য ব্যবহৃত একটি গ্রুপ। আমেরিকায় ট্যাঞ্জারিন হিসাবে বিক্রি জাতগুলো সাধারণত ড্যান্সি, সানবার্স্ট বা মারকোট (মধু) জাতের। কিছু ট্যাঞ্জারিন-জাম্বুরা হাইব্রিড জাত আইনগতভাবে মার্কিন যুক্তরাষ্ট্রে ট্যাঞ্জারিন হিসাবে বিক্রি হয়। ভূমধ্যসাগরীয়/উইলোলিফ/থর্নি (সাইট্রাস × ডেলিসিওসা ), এক ধরনের কমলা লেবু যাতে কম পরিমাণে পোমেলো থাকে। ডালানঘিটা (সিট্রাস রেটিকুলাটা ), একটি স্থানীয় ছোট কমলালেবুর জাত এবং এটি ফিলিপাইনে ব্যাপকভাবে চাষ হয়। অন্যান্য স্থানীয় নামেও এটি পরিচিত যেমন নারঙ্গিটা এবং সিনটোনস । হুয়াংলিংমিয়াও (সিট্রাস রেটিকুলাটা ), একটি ম্যান্ডারিন – পোমেলো হাইব্রিড। কিশুমিকান (সিট্রাস রেটিকুলাটা ), বা সহজভাবে কিশু, হুয়াংলিংমিওয়ের ক্লোনাল বংশজাত, এই দুটির বংশ বিস্তার হওয়ার আগে এগুলোর উৎস একই ছিল কুনেনবো (সিট্রাস নোবিলিস) একটি ভিন্নধর্মী গ্রুপ যাতে অন্তত চারটি স্বতন্ত্র ম্যান্ডারিন-পোমেলো সংকর অন্তর্ভুক্ত রয়েছে। কিং (পুরো নাম, 'কিং অব সিয়াম', সিট্রাস নোবিলিস) একটি কুনেনবো ম্যান্ডারিন যা উচ্চ মাত্রায় পোমেলো মিশ্রিত, কখনও কখনও ট্যাঙ্গর হিসাবে শ্রেণিবদ্ধ হয়। কেনু (চিত্র দেখুন), একটি কিং ও উইলোলিফ হাইব্রিড। সাতসুমা (সিট্রাস আনশিউ ), একটি ম্যান্ডারিন-পোমেলো হাইব্রিড যাতে বেশিরভাগ ম্যান্ডারিনের চেয়ে অধিক পোমেলো যুক্ত থাকে। এটি হুয়াংলিংমিও/কিশু এবং একটি নন-কিং কুনেনবো এর মধ্যবর্তী সংকরায়ন থেকে উদ্ভূত, যা নিজেই একটি পোমেলো ও হুয়াংলিংমিও/কিশু এর সংকর। এটি বীজহীন জাত, যার মধ্যে ওয়েনঝউ মিগানা,ওয়ারি এবং মিকান সহ ২০০ টিরও বেশি আছে; এটি বেশিরভাগ বোতলজাত কমলা লেবুর উৎস এবং এর খরচের সহজলভ্যতার কারণে একটি তাজা ফল হিসাবে জনপ্রিয় ওয়ারি, একটি সুপরিচিত সাতসুমা জাত, যা শরতের শেষের দিকে পাকে কমিকান, কিশুমিকান এর একটি জাত পোনকান (সিট্রাস রেটিকুলাটা ), একটি ম্যান্ডারিন-পোমেলো হাইব্রিড ড্যান্সি ট্যাঞ্জারিন (সিট্রাস ট্যানগারিনা ), যা পনকান ও কমলা লেবুর অন্য একটি অজানা হাইব্রিড এর একটি সংকর। ১৯৭০ এর দশক অবধি মার্কিন যুক্তরাষ্ট্রে উৎপাদিত হওয়া এবং খাওয়া বেশিরভাগ ট্যাঞ্জারিন ছিল ড্যান্সিস এবং এটি "ক্রিসমাস ট্যাঞ্জারিন" এবং জিপার-স্কিন ট্যাঞ্জারিন হিসেবে পরিচিত ছিল আইওকান (সিট্রাস আইও ), এটি ড্যান্সি ট্যাঞ্জারিন এবং জাপানের আরও একটি কমলালেবুর জাত কাইউকানের মধ্যকার একটি সংকর। ব্যাং মোট ট্যাঞ্জারিন, থাইল্যান্ডের একটি জনপ্রিয় কমলালেবুর জাত । শেকওয়াশা ( সিট্রাস ডিপ্রেসা), খুব টক কমলালেবু ।এটির অম্লীয় রসের জন্য এটিকে উৎপাদন করা হয়। এতে পোমেলো এবং সিট্রন উভয়ের মিশ্রণ ঘটেছে। টেঞ্জেলো, আধুনিক কমলা লেবু(ট্যাঞ্জারিন) ও পোমেলো এবং ম্যান্ডারিন ও জাম্বুরার সংকরের জন্য একটি জেনেরিক শব্দ ম্যান্ডেলো বা 'ককটেল জাম্বুরা', ড্যান্সি/কিং মিশ্রিত ম্যান্ডারিন এবং পোমেলোর একটি সংকর। এই শব্দটি মাঝে মাঝে টেঞ্জেলোর মতো সাম্প্রতিক ম্যান্ডারিন-পোমেলো হাইব্রিডগুলির জন্যও সাধারণভাবে ব্যবহৃত হয়। টক কমলা (সিট্রাস x অরান্টিয়াম ) খাঁটি ম্যান্ডারিন এবং পোমেলোর মধ্যে সরাসরি সংকরায়নের মাধ্যমে উদ্ভূত হয় লেবু (সাইট্রাস x লিমন ), একটি টক কমলা ও সিট্রনের হাইব্রিড। বাতাবিলেবু (সিট্রাস x লাটিফোলিয়া ), একটি লেবু ও কী লাইম এর সংকর বার্গামোট কমলা (সাইট্রাস x বার্গামিয়া ), লেবু ও টক কমলার একটি ব্যাকক্রস লিমিট্টা (সাইট্রাস লাইমেট্টা ), একটি স্বতন্ত্র টক কমলা-সিট্রন হাইব্রিড সাধারণ মিষ্টি কমলা (সিট্রাস x সিনেনেসিস ), মিশ্রিত ম্যান্ডারিন এবং পোমেলোর পূর্বপুরুষের মধ্যকার সংকরায়ন থেকে প্রাপ্ত টাঙ্গর বা মন্দির কমলা গুলো হল, ম্যান্ডারিন কমলা এবং সাধারণ মিষ্টি কমলার মধ্যকার সংকর; সেগুলোর মোটা খোসা ছাড়ানো সহজ এবং এর উজ্জ্বল কমলা রঙের মজ্জা টক-মিষ্টি এবং পূর্ণ স্বাদযুক্ত। এ জাতীয় কিছু সংকরকে সাধারণত ম্যান্ডারিন বা ট্যাঞ্জারিন বলা হয়। ক্লিমেন্টাইন (সাইট্রাস x ক্লিমেন্টিনা ), এটি উইলোলিফ ম্যান্ডারিন কমলা এবং একটি মিষ্টি কমলার মধ্যকার একটি স্বতঃস্ফূর্ত সংকর। এর শীর্ষ মৌসুম শীতকাল হওয়ায় এটি কখনও কখনও "থ্যাঙ্কসগিভিং অরেঞ্জ" বা "ক্রিসমাস কমলা" হিসাবে পরিচিত হয়; এটি অনেক বাজারে মিকান জাতটিকে সরিয়ে বাণিজ্যিক কমলা লেবুর একটি গুরুত্বপূর্ণ জাত হয়ে উঠেছে । ক্লিমেনুলস বা নুলস, ভ্যালেন্সিয় শহরের অনুসারে নামকরণ করা ক্লিমেন্টাইনের একটি জাত, সেখানে এটি প্রথম ১৯৫৩ সালে জন্মেছিল; এটি স্পেনে জন্মানো ক্লিমেন্টাইনের সর্বাধিক জনপ্রিয় জাত। ফেয়ারচাইল্ড হল ক্লিমেন্টাইন এবং অরল্যান্ডো টেঞ্জেলোর একটি সংকর মারকোট, ম্যান্ডারিন ও মিষ্টি কমলার একটি সংকর, যেটির একটি জনক হল কিং জাত। ট্যাঙ্গো হল ক্যালিফোর্নিয়ার ইউনিভার্সিটি অব সিট্রাস ব্রিডিং প্রোগ্রাম কর্তৃক বিকশিত মরকোটের বীজবিহীন মধ্য-দেরী মৌসুমের একটি তেজস্ক্রিয় বাছাই। শরবতি লেবু ( সিট্রাস x প্যারাডিসি ), পোমেলো ও মিষ্টি কমলা ব্যাকক্রস করার ফলাফল মেয়ার লেবু (সাইট্রাস x মেয়ার), ম্যান্ডারিন ও বাতাপিলেবুর একটি সংকর এবং সিট্রনের মধ্যকার একটি হাইব্রিড ফিলিস্তিনি মিষ্টি লেবু (সিট্রাস x লাইমেটিওয়েডস ), ম্যান্ডারিন ও পমেলোর একটি সংকর এবং সিট্রনের একটি স্বতন্ত্র হাইব্রিড জাত গন্ধরাজ লেবু ( সিট্রাস x লিমোনিয়া ), খাঁটি মান্ডারিন ও সিট্রন এর স্বতন্ত্র সংকর জাত রুক্ষ লেবু (সিট্রাস x জাম্বিরি ), খাঁটি মান্ডারিন-সিট্রন সংকর, তবে গন্ধরাজ লেবু থেকে আলাদা ভোলকামার লেবু (সিট্রাস ভলকামেরিয়ানা ), খাঁটি মান্ডারিন ও সিট্রন এর সংকর, গন্ধরাজ লেবু এবং রুক্ষ লেবু থেকে আলাদা জাবারা (সিট্রাস জাবারা ), একটি কুনেনবো মান্ডারিন ও ইউজু জাতের সংকর। কুমকোয়াট-সংকর সিট্রফরচুনেলা এর বিভিন্ন জাত।এর মধ্যে আছে ক্যালামান্সি, সিট্রাঞ্জকোয়াট, অরেঞ্জকোয়াট, ম্যান্ডারিনকোয়াট ও সানকোয়াট মঙ্গশনেগান, দীর্ঘদিন ধরে ম্যান্ডারিন হিসাবে বিবেচিত হয়ে আসা মঙ্গশনেগানগুলি আসলে একটি পৃথক প্রজাতি। আম লেবুজাতীয় ফলের তালিকা লিচু লেবু আনারস কাঁঠাল Morton, Julia F. (১৯৮৭)। "Mandarin orange; In: Fruits of Warm Climates, p. 142–145"। New Crop Resource Online Program। Center for New Crops and Plant Products, Purdue University। সংগ্রহের তারিখ ৮ মার্চ ২০১৯।  Karp, David (৩ ফেব্রুয়ারি ২০১৬)। "Mandarin oranges, rising stars of the fruit bowl"। The New York Times। সংগ্রহের তারিখ ৭ ফেব্রুয়ারি ২০১৯।  Karp, David (১৩ মার্চ ২০১৪)। "Market watch: The wild and elusive Dancy"। Los Angeles Times। সংগ্রহের তারিখ ৭ ফেব্রুয়ারি ২০১৯।  Wu, Guohong Albert; Terol, Javier; Ibanez, Victoria; López-García, Antonio; Pérez-Román, Estela; Borredá, Carles; Domingo, Concha; Tadeo, Francisco R.; Carbonell-Caballero, Jose; Alonso, Roberto; Curk, Franck (ফেব্রুয়ারি ২০১৮)। "Genomics of the origin and evolution of Citrus"। Nature (ইংরেজি ভাষায়)। 554 (7692): 311–316। আইএসএসএন 0028-0836। ডিওআই:10.1038/nature25447 ।  Wang, Lun; He, Fa (আগস্ট ২০১৮)। "Genome of Wild Mandarin and Domestication History of Mandarin" (ইংরেজি ভাষায়): 1024–1037। ডিওআই:10.1016/j.molp.2018.06.001 ।  "Citrus reticulata 'Clementine'"। Plant Finder। Missouri Botanical Garden। ২০১৯। সংগ্রহের তারিখ ৮ মার্চ ২০১৯।  De La Cruz-Cabanillas, Isabel (১ জানুয়ারি ২০০৮)। "Chinese loanwords in the OED"। The Free Library। Farlex, Inc। সংগ্রহের তারিখ অক্টোবর ৫, ২০১৬।  "Mandarin"। Online Etymology Dictionary (ইংরেজি ভাষায়)। Douglas Harper। সংগ্রহের তারিখ ১২ ফেব্রুয়ারি ২০১৮।  "Tango mandarin; Citrus reticulata Blanco"। Citrus Variety Collection। College of Natural and Agricultural Sciences, University of California Riverside। ২০১০। সংগ্রহের তারিখ ৮ মার্চ ২০১৯।  "Mandarin orange production in 2017"। FAOSTAT Corporate Statistical Database। UN Food and Agriculture Organization। ২০১৭। সংগ্রহের তারিখ ৮ মার্চ ২০১৯।  Yeung, Him-che (১৯৯৮)। Handbook of Chinese herbal formulas (2 সংস্করণ)। Institute of Chinese Medicine। আইএসবিএন 978-0-9639715-1-7। ওসিএলসি 40587077।  "Information on This Week's Product: Mandarin Oranges" (পিডিএফ)। BC Agriculture in the Classroom Foundation। ১ ফেব্রুয়ারি ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২৪ জানুয়ারি ২০১৩।  "Personalized Christmas Stockings"। Stocking Factory। ৪ অক্টোবর ২০০৮। ২১ অক্টোবর ২০০৮ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০১৩।  Marion, Paul (১৯ ডিসেম্বর ২০১০)। "Oranges at Christmas"। Richard Howe; Lowell Politics and Lowell History। সংগ্রহের তারিখ ১৫ জানুয়ারি ২০১৩।  Andersen, Peter C.; Ferguson, James J. (১৯ নভেম্বর ২০১৪)। "The Satsuma Mandarin"। Electronic Data Information Source। IFAS Extension, University of Florida। সংগ্রহের তারিখ ৯ এপ্রিল ২০১৮।  "Christmas Stockings"। Christmas Traditions in France and in Canada। Ministère de la culture et de la communication de France। সংগ্রহের তারিখ ১৫ জানুয়ারি ২০১৩।  "Ark of Taste, Dancy Tangerine, Citrus Tangerina v. Dancy"। Slow Food USA। ২০১৪। ১২ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০২১।  Boyd, Shelley; Cooke, Nathalie (২০২০-০২-০১)। "A literary history of the Mandarin orange in Canada" (ইংরেজি ভাষায়): 83–89। আইএসএসএন 1529-3262। ডিওআই:10.1525/gfc.2020.20.1.83 ।  Curk, Franck; Ancillo, Gema (২০১৪)। "Next generation haplotyping to decipher nuclear genomic interspecific admixture in Citrus species: analysis of chromosome 2": 152। ডিওআই:10.1186/s12863-014-0152-1। পিএমআইডি 25544367। পিএমসি 4302129 ।  Wang, Lun (২০১৮)। "Genome of Wild Mandarin and Domestication History of Mandarin" (8): 1024–1037। ডিওআই:10.1016/j.molp.2018.06.001 । পিএমআইডি 29885473।  Froelicher, Yann; Mouhaya, Wafa; Bassene, Jean-Baptiste; Costantino, Gilles; Kamiri, Mourad; Luro, Francois; Morillon, Raphael; Ollitrault, Patrick (২০১১)। "New universal mitochondrial PCR markers reveal new information on maternal citrus phylogeny"। Tree Genetics। 7: 49–61। এসটুসিআইডি 32371305। ডিওআই:10.1007/s11295-010-0314-x।  Goldenberg, Livnat; Yaniv, Yossi (২০১৮)। "Mandarin fruit quality: a review": 18–26। ডিওআই:10.1002/jsfa.8495। পিএমআইডি 28631804।  Karp, David (১৩ জানুয়ারি ২০১০)। "The Seedless Kishu, a small but mighty mandarin"। Los Angeles Times। সংগ্রহের তারিখ ১৭ জানুয়ারি ২০২১।  Ollitrault, Patrick; Curk, Franck; Krueger, Robert (২০২০), "Citrus taxonomy", The Genus Citrus (ইংরেজি ভাষায়), Elsevier, পৃষ্ঠা 57–81, আইএসবিএন 978-0-12-812163-4, ডিওআই:10.1016/b978-0-12-812163-4.00004-8, সংগ্রহের তারিখ ২০২১-০১-১৭ উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Citrus tangerina Yu.Tanaka — The Plant List"। www.theplantlist.org। ৫ মে ২০১১ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০১৯।  Larry K. Jackson and Stephen H. Futch (২০১৮-০৭-১০)। "Robinson Tangerine"। ufl.edu।  Commernet, 2011। "20-13.0061. Sunburst Tangerines; Classification and Standards, 20-13. Market Classification, Maturity Standards And Processing Or Packing Restrictions For Hybrids, D20. Departmental, 20. Department of Citrus, Florida Administrative Code"। State of Florida। সংগ্রহের তারিখ ১৪ মে ২০১৫।  Velasco, R; Licciardello, C (২০১৪)। "A genealogy of the citrus family": 640–642। ডিওআই:10.1038/nbt.2954 । পিএমআইডি 25004231।  "Dalanghita"। www.medicinalplantsdatabase.com। ১৭ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৮ অক্টোবর ২০২০।  G Albert Wu (২০১৪)। "Sequencing of diverse mandarin, pomelo and orange genomes reveals complex history of admixture during citrus domestication": 656–662। ডিওআই:10.1038/nbt.2906। পিএমআইডি 24908277। পিএমসি 4113729 ।  Shimizu, Tokurou; Kitajima, Akira (২০১৬)। "Hybrid Origins of Citrus Varieties Inferred from DNA Marker Analysis of Nuclear and Organelle Genomes": e0166969। ডিওআই:10.1371/journal.pone.0166969। পিএমআইডি 27902727। পিএমসি 5130255 ।  Larry K. Jackson and Stephen H. Futch (২০১৮-০৬-০৬)। "HS169/CH074: Dancy Tangerine"। ufl.edu।  Curk, Franck; Ollitrault, Frédérique (২০১৬)। "Phylogenetic origin of limes and lemons revealed by cytoplasmic and nuclear markers": 565–583। ডিওআই:10.1093/aob/mcw005। পিএমআইডি 26944784। পিএমসি 4817432 ।  Edible: An Illustrated Guide to the World's Food Plants। National Geographic। ২০০৮। পৃষ্ঠা 73। আইএসবিএন 978-1-4262-0372-5।  Toni Siebert (৩০ জুলাই ২০০৯)। "Nules"। Citrus Variety Database। University Of California। ২৮ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ৯ জুন ২০১১।  Stephen H. Futch and Larry K. Jackson (২০১৮-০৫-০৯)। "HS174/CH078: Murcott (Honey Tangerine)"। ufl.edu।  উইকিমিডিয়া কমন্সে কমলা লেবু সংক্রান্ত মিডিয়া রয়েছে। উইকিপ্রজাতিতেCitrus reticulata সম্পর্কিত তথ্য।